## Faksa funkcijas

- Lai iegūtu informāciju par faksa izmantošanas pamatfunkcijām, skatiet Pamata rokasgrāmata (sk. Faksu sūtīšanas pamatdarbības).

- Šī funkcija netiek atbalstīta modelim SCX-340x/SCX-340xW Series (sk. Vadības paneļa pārskats).

### Automātiska atkārtota numura izsaukšana

Ja, nosūtot faksu, izsauktais numurs ir aizņemts vai ja netiek saņemta atbilde, ierīce automātiski atkārto numura sastādīšanu. Atkārtotas numura sastādīšanas laiks ir atkarīgs no rūpnīcas noklusējuma iestatījuma attiecīgajā valstī.

Kad displejā ir redzams Retry Redial?, nospiediet pogu (Start), lai atkārtoti izsauktu numuru bez gaidīšanas. Lai atceltu automātisku atkārtotu numura izsaukšanu, nospiediet pogu (Cancel vai Stop/Clear).

Par to, kā mainīt laika intervālu starp atkārtotas izsaukšanas reizēm un atkārtotas izsaukšanas mēģinājumu skaitu,

1. Vadības panelī nospiediet (fakss) > (Menu) > Fax Setup > Sending.

2. Atlasiet vajadzīgo Redial Times vai Redial Term.

3. Atlasiet vajadzīgo opciju.

### Faksa numura atkārtota izsaukšana

1. Vadības panelī nospiediet pogu (Redial/Pause).

2. Atlasiet vajadzīgo faksa numuru.

   Tiek parādīti desmit nosūtīto faksu numuri un desmit saņemto zvanu zvanītāja ID.

3. Ja dokumentu padevējā ir ievietots oriģināls, ierīce automātiski sāk nosūtīšanu.

   Ja oriģināls ir novietots uz skenera stikla, izvēlieties Yes, lai pievienotu vēl vienu lapu. Ievietojiet vēl vienu oriģinālu un nospiediet OK. Kad esat pabeidzis, uzvednē Another Page? atlasiet No.

### Nosūtīšanas apstiprinājums

Kad oriģināla pēdējā lapa ir veiksmīgi nosūtīta, ierīce atskaņo īsu skaņas signālu un atgriežas gaidīšanas režīmā.

Ja faksa nosūtīšanas laikā kaut kas notiek nepareizi, displejā tiek parādīts kļūdas paziņojums. Ja saņemat kļūdas paziņojumu, nospiediet (Cancel vai Stop/Clear), lai notīrītu paziņojumu un mēģinātu nosūtīt faksu vēlreiz.

Ierīci var iestatīt automātiski izdrukāt apstiprinājuma atskaiti katru reizi, kad faksa nosūtīšana ir pabeigta. Vadības panelī nospiediet (fakss) > (Menu) > Fax Setup > Sending > Send Report.

### Faksa sūtīšana datorā

Šī iespēja var nebūt pieejama atkarībā no modeļa vai papildiespējām (sk. Atsevišķu modeļu funkcijas).

Varat nosūtīt faksu no datora, neatrodoties pie ierīces.

Lai nosūtītu faksu no datora, ir jābūt instalētai programmai Samsung Network PC Fax. Šī programma tiks instalēta, kad instalēsiet printera draiveri.

1. Atveriet nosūtāmo dokumentu.

2. Izvēlnē Drukāšana atlasiet Drukāt.

   Tiek parādīts logs Drukāšana. Atkarībā no lietojumprogrammas tas var izskatīties mazliet citādāks.

3. Logā Drukāšana atlasiet Samsung Network PC Fax.

4. Noklikšķiniet uz Drukāšana vai OK.

5. Ievadiet adresātu numurus un izvēlieties vajadzīgo opciju.

   Izvēlnē atlasiet Help vai logā noklikšķiniet uz , un tad noklikšķiniet uz opcijas, par kuru vēlaties iegūt informāciju.

6. Noklikšķiniet uz Send.

### Faksa nosūtīšanas atlikšana

Ierīci var iestatīt nosūtīt faksu vēlāk, kad nebūsit klāt. Izmantojot šo funkciju, nevar nosūtīt krāsainu faksu.

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Nospiediet vadības paneļa pogu (fakss).

3. Pielāgojiet faksa izšķirtspēju un tumšumu pēc saviem ieskatiem.

4. Vadības panelī nospiediet (Menu) > Fax Feature > Delay Send.

   Var arī skārienekrānā atlasīt Fax > Delayed Send > To.

5. Ievadiet saņemošā faksa aparāta numuru un nospiediet OK.

6. Displejā tiks prasīts ievadīt vēl vienu faksa numuru, lai nosūtītu dokumentu.

7. Lai ievadītu papildu faksa numurus, nospiediet pogu OK, kad tiek iezīmēta iespēja Yes, un atkārtojiet 5. darbību.

   - Varat pievienot līdz pat 10 adresātus.

   - Kad ir ievadīts grupas izsaukšanas numurs, vairs nevar ievadīt citas grupas izsaukšanas numurus.

8. Ievadiet darba nosaukumu un laiku.

   Ja esat iestatījis laiku, kas ir agrāks par pašreizējo, fakss tiks nosūtīts norādītajā laikā nākamajā dienā.

9. Pirms nosūtīšanas oriģināls tiek ieskenēts atmiņā.

   Ierīce atgriežas gatavības režīmā. Displejs atgādina, ka ierīce jau ir gatavības režīmā un ka ir iestatīta atlikta faksa sūtīšana.

   Varat apskatīt atlikto faksu sarakstu. Vadības panelī nospiediet (Menu) > System Setup > Report > Schedule Jobs .

#### Dokumentu pievienošana rezervētam faksam

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Vadības panelī nospiediet (fakss) > (Menu) > Fax Feature > Add Page.

3. Atlasiet faksa darbu un nospiediet OK.

   Kad esat pabeidzis, uzvednē Another Page? atlasiet No. Ierīce ieskenē oriģinālu atmiņā.

4. Nospiediet pogu (Cancel vai Stop/Clear), lai atgrieztos gatavības režīmā.

#### Rezervēta faksa darba atcelšana

1. Vadības panelī nospiediet (fakss) > (Menu) > Fax Feature > Cancel Job.

2. Atlasiet vajadzīgo faksa darbu un nospiediet OK.

3. Kad tiek izcelts paziņojums OK, nospiediet Yes.

   Izvēlētais fakss tiek izdzēsts no atmiņas.

4. Nospiediet (Stop/Clear), lai atgrieztos gatavības režīmā.

### Augstas prioritātes faksa nosūtīšana

Šī funkcija tiek izmantota, ja pirms rezervētajām darbībām ir nepieciešams nosūtīt augstas prioritātes faksu. Oriģināls tiek ieskenēts atmiņā un tiek nekavējoties nosūtīts, kad ir pabeigta pašreizējā darbība.

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Vadības panelī nospiediet (fakss) > (Menu) > Fax Feature > Priority Send.

   Var arī skārienekrānā atlasīt Fax > Priority Send > To.

3. Ievadiet adresāta faksa numuru un nospiediet OK.

4. Ievadiet darba nosaukumu un nospiediet OK.

5. Ja oriģināls ir novietots uz skenera stikla, izvēlieties Yes, lai pievienotu citas lapas. Ievietojiet vēl vienu oriģinālu un nospiediet OK.

   Kad esat pabeidzis, uzvednē Another Page? atlasiet No.

   Ierīce sāk skenēt un nosūtīt faksu adresātiem.

### Nosūtīta faksa pārsūtīšana uz citu galamērķi

Ierīci var iestatīt, lai tā, izmantojot faksu, e-pastu vai serveri, pārsūtītu saņemto vai nosūtīto faksu uz citu galamērķi. Šī funkcija var būt noderīga, ja neatrodaties birojā, bet jums ir jāsaņem fakss.

- Pārsūtot faksu pa e-pastu, pakalpojumā SyncThru™ Web Service vispirms jāiestata pasta serveris un IP adrese (sk. Pakalpojuma SyncThru™ Web Service lietošana).

- Lai gan ir nosūtīts vai saņemts krāsains fakss, dati tiek pārsūtīti pelēktoņu režīmā.

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Vadības panelī nospiediet (fakss) > (Menu) > Fax Feature > Forward > Fax > Send Forward > On.

   Var arī skārienekrānā atlasīt Setup > Machine Setup > Fax Setup > Forward > Fax, Email vai Server > Send Forward > On.

   Opcija Forward var nebūt pieejama atkarībā no modeļa vai papildiespējām (sk. Iespēju daudzveidība).

3. Ievadiet adresāta faksa numuru, e-pasta adresi vai servera adresi un nospiediet OK.

4. Nospiediet pogu (Cancel vai Stop/Clear), lai atgrieztos gatavības režīmā.

   Nākamie nosūtītie faksi tiks pārsūtīti uz norādīto faksa aparātu.

### Saņemta faksa pārsūtīšana

Ierīci var iestatīt, lai tā, izmantojot faksu, e-pastu vai serveri, pārsūtītu saņemto vai nosūtīto faksu uz citu galamērķi. Šī funkcija var būt noderīga, ja neatrodaties birojā, bet jums ir jāsaņem fakss.

Lai gan ir nosūtīts vai saņemts krāsains fakss, dati tiek pārsūtīti pelēktoņu režīmā.

1. Vadības panelī nospiediet (fakss) > (Menu) > Fax Feature > Forward > Fax, E-mail vai Server > Receive Forward vai RCV Forward > Forward.

   Vai skārienekrānā atlasiet Setup > Machine Setup > Fax Setup > Forward > Fax, Email vai Server > Receive Forward vai RCV Forward > On.

   - Opcija Forward var nebūt pieejama atkarībā no modeļa vai papildiespējām (sk. Iespēju daudzveidība).

   - Lai iestatītu ierīci izdrukāt faksu, kad pārsūtīšana ir pabeigta, izvēlieties Forward&Print.

2. Ievadiet adresāta faksa numuru, e-pasta adresi vai servera adresi un nospiediet OK.

3. Ievadiet sākuma un beigu laiku, tad nospiediet OK.

4. Nospiediet pogu (Cancel vai Stop/Clear), lai atgrieztos gatavības režīmā.

   Nākamie nosūtītie faksi tiks pārsūtīti uz norādīto faksa aparātu.

### Faksu sūtīšana uz lapas abām pusēm

- Šī funkcija ir pieejama tikai tad, ja oriģinālus ievietojat dokumentu padevējā.

- Atkarībā no opcijām vai modeļiem dažas izvēlnes, iespējams, displejā netiks parādītas. Ja tā ir, tās neattiecas uz jūsu ierīci.

- Šī iespēja var nebūt pieejama atkarībā no modeļa vai papildiespējām (sk. Atsevišķu modeļu funkcijas).

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Vadības panelī nospiediet (fakss) > Duplex.

   Vai skārienekrānā atlasiet Fax > atlasiet vajadzīgo izvēlni > apakšizvēlnē atlasiet Duplex.

   - Off: Nosūta faksus parastajā režīmā.

   - 2 Side: Nosūta faksus uz oriģināla abām pusēm.

   - 2->1Side ROT2: Nosūta faksus uz oriģināla abām pusēm un izdrukā katru uz atsevišķas lapas, taču informācija izdrukas aizmugurē tiek pagriezta par 180°.

3. Nospiediet pogu OK.

### Faksa saņemšana datorā

- Šī iespēja var nebūt pieejama atkarībā no modeļa vai papildiespējām (sk. Atsevišķu modeļu funkcijas).

- Lai izmantotu šo funkciju, iestatiet vadības panelī opciju:

  Vadības panelī nospiediet (fakss) > (Menu) > Fax Feature > Forward > PC > On.

  Var arī skārienekrānā atlasīt Setup > Machine Setup > Next > Fax Setup > Forward > PC > On.

1. Atveriet programmu Samsung Easy Printer Manager.

2. Sarakstā Printer List atlasiet vajadzīgo ierīci.

3. Atlasiet izvēlni Fax to PC Settings.

4. Izmantojiet opciju Enable Fax Receiving from Device, lai mainītu faksa aparāta iestatījumus.

   - Image Type: Pārvērš saņemtos faksus PDF vai TIFF formātā.

   - Save Location: Atlasa pārvērsto faksu saglabāšanas vietu.

   - Prefix: Atlasiet prefiksu.

   - Print received fax: pēc faksa saņemšanas iestatiet saņemtā faksa izdruku informāciju.

   - Notify me when complete: Iestatiet, lai parādītu uznirstošu logu, kas informē par faksa saņemšanu.

   - Open with default application: Pēc faksa saņemšanas atver to ar noklusējuma lietojumprogrammu.

   - None: Pēc faksa saņemšanas ierīce neinformē lietotāju nedz atver lietojumprogrammu.

5. Nospiediet Save > OK.

### Saņemšanas režīmu maiņa

1. Vadības panelī nospiediet (fakss) > (Menu) > Fax Setup > Receiving > Receive Mode.

   Var arī skārienekrānā atlasīt Setup > Machine Setup > Next > Default Setting > Fax Default > Common > Receive Mode.

2. Atlasiet vajadzīgo opciju.

   - Fax: atbild uz ienākošu faksa zvanu un nekavējoties pāriet uz faksa saņemšanas režīmu.

   - Tel: Fakss tiek saņemts, nospiežot (On Hook Dial) un tad (Start).

   - Ans/Fax: šī opcija ir paredzēta gadījumiem, kad ierīcei ir pievienots automātiskais atbildētājs. Ierīce atbild uz ienākošo zvanu un zvanītājs var atstāt paziņojumu automātiskajā atbildētājā. Ja faksa aparāts nosaka līnijā faksa signālus, ierīce automātiski pārslēdzas uz režīmu Fax, lai saņemtu faksu.

     Lai lietotu režīmu Ans/Fax, pievienojiet automātisko atbildētāju papildu tālruņa ligzdai (EXT) ierīces aizmugurē.

   - DRPD: Varat saņemt zvanu izmantojot funkciju Atšķirīgu zvanu noteikšana (DRPD). Atšķirīgu zvanu noteikšana ir tālruņa sakaru uzņēmuma pakalpojums, kas lietotājam ļauj vienā tālruņa līnijā izmantot vairākus atšķirīgus tālruņa numurus. Lai iegūtu detalizētu informāciju, skatiet sadaļu Faksu saņemšana, izmantojot režīmu Atšķirīgu zvanu noteikšana (DRPD).

     Atkarībā no jūsu valsts šis iestatījums, iespējams, nebūs pieejams.

3. Nospiediet pogu OK.

4. Nospiediet pogu (Cancel vai Stop/Clear), lai atgrieztos gatavības režīmā.

### Manuāla saņemšana režīmā Tel

Faksa zvanu var saņemt, nospiežot pogu (On Hook Dial) un tad nospiežot (Start), kad izdzirdat faksa signālu. Ja jūsu ierīcei ir klausule, varat atbildēt uz zvaniem, izmantojot klausuli (sk. Atsevišķu modeļu funkcijas).

### Saņemšana automātiskā atbildētāja/faksa režīmā

Lai lietotu šo režīmu, papildu tālruņa ligzdai (EXT) ierīces aizmugurē ir jāpievieno automātiskais atbildētājs. Ja zvanītājs atstāj ziņojumu, automātiskais atbildētājs to saglabā. Ja ierīce līnijā nosaka faksa signālu, tā automātiski sāk saņemt faksu.

- Ja esat iestatījis ierīci šajā režīmā un automātiskais atbildētājs ir izslēgts vai EXT ligzdai nav pievienots neviens automātiskais atbildētājs, ierīce automātiski pēc iepriekš noteiktā zvana signālu skaita pārslēdzas uz režīmu Fax.

- Ja automātiskajam atbildētājam ir lietotāja iestatāms zvana signālu skaitītājs, iestatiet ierīci, lai tā atbildētu pēc 1 zvana signāla.

- Ja ierīce darbojas tālruņa režīmā, atvienojiet vai izslēdziet faksa ierīces automātisko atbildētāju. Citādi izejošais ziņojums no automātiskā atbildētāja pārtrauks tālruņa sarunu.

### Faksu saņemšana ar papildu tālruņa aparātu

Ja izmantojat EXT kontaktligzdai pievienotu papildu tālruni, varat saņemt faksu no cilvēka, ar kuru runājat pa papildu tālruni, neejot pie faksa ierīces.

Ja papildu tālruņa aparātā saņemat zvanu un izdzirdat faksa signālus, nospiediet papildu tālruņa aparāta taustiņus *9*. Ierīce saņem faksu.

*9* ir rūpnīcā iestatīts attālās saņemšanas kods. Pirmā un pēdējā zvaigznīte ir fiksētas, bet vidējo skaitli varat mainīt pēc saviem ieskatiem.

Runājot pa tālruni, kas pievienots EXT kontaktligzdai, kopēšanas un skenēšanas funkcijas nav pieejamas.

### Faksu saņemšana, izmantojot režīmu Atšķirīgu zvanu noteikšana (DRPD)

Atkarībā no jūsu valsts šis iestatījums, iespējams, nebūs pieejams. Atšķirīgu zvanu noteikšana ir tālruņa sakaru uzņēmuma pakalpojums, kas lietotājam ļauj vienā tālruņa līnijā izmantot vairākus atšķirīgus tālruņa numurus. Šo funkciju bieži izmanto klientu apkalpošanas dienesti, kas atbild uz zvaniem no dažādiem klientiem un kuriem ir jāzina, uz kuru numuru kāds zvana, lai pareizi atbildētu uz zvanu.

Atkarībā no jūsu valsts šis iestatījums, iespējams, nebūs pieejams.

1. Vadības panelī atlasiet (fakss (Menu) > Fax Setup > Receiving > DRPD Mode > Waiting Ring .

   Var arī skārienekrānā atlasīt Setup > Machine Setup > Next > Default Setting > Fax Default > Common > Receive Mode > DRPD.

2. Piezvaniet uz sava faksa numuru no cita tālruņa.

3. Kad ierīce sāk zvanīt, neatbildiet uz zvanu. Ierīcei ir nepieciešami pāris zvana signāli, lai apgūtu šo zvana signāla veidu.

   Kad ierīce pabeidz apgūšanu, displejā tiek parādīts paziņojums Completed DRPD Setup. Ja režīma Atšķirīgu zvanu noteikšana (DRPD) iestatīšana neizdodas, parādās paziņojums Error DRPD Ring.

4. Kad tiek parādīta opcija DRPD, nospiediet OK un sāciet no 2. darbības.

   - Ja faksa aparātam piešķirat citu numuru vai pievienojat ierīci citai tālruņa līnijai, režīms Atšķirīgu zvanu noteikšana (DRPD) ir jāiestata no jauna.

   - Kad režīms Atšķirīgu zvanu noteikšana (DRPD) ir iestatīts, vēlreiz piezvaniet uz savu faksa numuru, lai pārbaudītu, vai ierīce atbild ar faksa signālu. Pēc tam veiciet zvanu uz citu numuru, kas ir piešķirts tai pašai līnijai, lai pārliecinātos, ka zvani tiek pāradresēti un papildu tālruņa aparātu vai automātisko atbildētāju, kas ir pievienots papildu tālruņa aparāta (EXT) ligzdai.

### Saņemšana drošas saņemšanas režīmā

Šī iespēja var nebūt pieejama atkarībā no modeļa vai papildiespējām (sk. Atsevišķu modeļu funkcijas).

Var būt nepieciešams, lai saņemtajiem faksiem nepiekļūtu neautorizētas personas. Ieslēdziet drošas saņemšanas režīmu — pēc tam visi ienākošie faksi tiek saglabāti atmiņā. Ienākošos faksus var izdrukāt, ievadot paroli.

Lai izmantotu drošās saņemšanas režīmu, aktivizējiet vadības paneļa izvēlni (fakss (Menu) > Fax Feature > Secure Receive. Var arī skārienekrānā atlasīt Setup > Machine Setup > Next > Fax Setup > Secure Receive.

#### Saņemto faksu drukāšana

1. Vadības panelī atlasiet (fakss (Menu) > Fax Feature > Secure Receive > Print.

   Var arī skārienekrānā atlasīt Setup > Machine Setup > Next > Fax Setup > Secure Receive > Print.

2. Ievadiet četru ciparu paroli un nospiediet OK.

3. Ierīce izdrukā visus atmiņā saglabātos faksus.

### Faksu drukāšana uz abām papīra pusēm

- Atkarībā no opcijām vai modeļiem dažas izvēlnes, iespējams, displejā netiks parādītas. Ja tā ir, tās neattiecas uz jūsu ierīci.

- Šī iespēja var nebūt pieejama atkarībā no modeļa vai papildiespējām (sk. Atsevišķu modeļu funkcijas).

1. Novietojiet vienu dokumenta lapu ar apdrukāto pusi uz leju uz dokumentu stikla vai ievietojiet dokumentus dokumentu padevējā ar apdrukāto pusi uz augšu.

2. Vadības panelī nospiediet (fakss) > (Menu) > Fax Setup > Receiving > Duplex Print.

   - Off: Drukā parastajā režīmā.

   - Long Edge: drukā lapas, kuras var lasīt kā grāmatu.

   - Short Edge: drukā lapas, kuras var lasīt, pāršķirot kā piezīmjbloku.

3. Nospiediet pogu OK.

4. Nospiediet pogu (Cancel vai Stop/Clear), lai atgrieztos gatavības režīmā.

### Faksu saņemšana atmiņā

Tā kā jūsu ierīce ir vairākuzdevumu ierīce, tā var saņemt faksus, kamēr veicat kopēšanu vai drukāšanu. Ja saņemat faksu kopēšanas vai drukāšanas laikā, ierīce saglabā ienākošo faksu savā atmiņā. Pēc tam, kolīdz kopēšana vai drukāšana ir pabeigta, ierīce automātiski izdrukā šo faksu.

Ja fakss tiek saņemts un izdrukāts, vienlaikus nevar veikt citus kopēšanas un drukas darbus.

### Nosūtīta faksa atskaites automātiska drukāšana

Varat iestatīt, lai ierīce izdrukā atskaiti ar detalizētu informāciju par iepriekšējām 50 sūtīšanas darbībām, tostarp par laiku un datumu.

1. Vadības panelī nospiediet (fakss) > (Menu) > Fax Setup > Auto Report > On.

2. Nospiediet pogu (Cancel vai Stop/Clear), lai atgrieztos gatavības režīmā.