## Tonera kasetnes uzglabāšana

Tonera kasetnes satur komponentus, kas ir jutīgi pret gaismu, temperatūru un mitrumu. Lai nodrošinātu optimālus rezultātus, labāko kvalitāti un ilgāku jaunās Samsung tonera kasetnes ekspluatācijas laiku, Samsung iesaka ievērot šos padomus.

Glabājiet šo kasetni tādā pašā vidē, kādā tiks izmantots printeris. Tiem ir jābūt regulētiem biroja temperatūras un mitruma apstākļiem. Tonera kasetni uzglabājiet tās oriģinālajā, neatvērtajā iepakojumā līdz ievietošanai ierīcē. Ja oriģinālais iepakojums nav pieejams, pārklājiet kasetnes augšējo atveri ar papīru un uzglabājiet to tumšā vietā.

Atverot kasetnes iepakojumu pirms izmantošanas, tiek būtiski samazināts tās derīgais glabāšanas un izmantošanas laiks. Neglabājiet uz grīdas. Ja tonera kasetne tiek izņemta no printera, izpildiet tālāk aprakstītās instrukcijas, lai pareizi uzglabātu tonera kasetni.

- Uzglabājiet kasetni oriģinālā iepakojuma aizsargmaisiņā.

- Uzglabājiet to horizontāli (nevis vertikāli) ar to pašu pusi uz augšu kā tad, ja tā būtu uzstādīta ierīcē.

- Neuzglabājiet izlietojamos materiālus šādos apstākļos:

  - Temperatūrā virs 40 °C.

  - Mitruma līmenī zem 20% vai lielākā par 80%.

  - Vidē ar krasām mitruma vai temperatūras izmaiņām.

  - Tiešā saules gaismā vai telpas apgaismojumā.

  - Putekļainās vietās.

  - Automobilī ilgu laika periodu.

  - Vidē, kurā ir kodīgas gāzes.

  - Vidē ar sāļu gaisu.

### Instrukcijas par apiešanos ar kasetnēm

- Nepieskarieties kasetnes gaismjutīgā cilindra virsmai.

- Nepakļaujiet kasetni nevajadzīgu vibrāciju vai triecienu ietekmei.

- Nekad manuāli nepagrieziet veltni, it īpaši pretējā virzienā; tas var izraisīt iekšēju bojājumu un tonera izbiršanu.

### Tonera kasetnes izmantošana

Samsung Electronics neiesaka un neatzīst, ka šajā printerī tiek lietotas citu ražotāju, nevis Samsung, tonera kasetnes, tostarp universālās, veikala zīmolu, atkārtoti uzpildītas vai pārstrādātas kasetnes.

Samsung printera garantija neattiecas uz ierīces bojājumiem, kas radušies atkārtoti uzpildītu, pārstrādātu vai cita, nevis Samsung zīmola tonera kasetņu izmantošanas dēļ.

### Paredzētais kasetnes izmantošanas termiņš

Paredzētais kasetnes izmantošanas termiņš (tonera kasetnes produktivitātes termiņš) ir atkarīgs no tonera daudzuma, kāds nepieciešamas drukāšanas darbiem. Faktiskais izdruku skaits var atšķirties atkarībā no lapu apdrukas blīvuma, darba vides, attēlu laukuma procentuālās attiecības, drukāšanas intervāla, apdrukājamo materiālu tipa un/vai apdrukājamo materiālu formāta. Piemēram, ja drukājat daudz attēlu, tonera patēriņš ir lielāks un kasetni var būt nepieciešams mainīt daudz biežāk.