## Pakalpojuma SyncThru™ Web Service lietošana

- Lai lietotu pakalpojumu SyncThru™ Web Service, minimālā prasība ir programma Internet Explorer 6.0 vai jaunāka versija.

- SyncThru™ Web Service skaidrojums šajā lietotāja rokasgrāmatā var atšķirties no jūsu ierīces atkarībā no tās opcijām vai modeļa.

- Tikai tīkla modelim (sk. Programmatūra).

### Piekļuve programmai SyncThru™ Web Service

1. Sistēmā Windows piekļūstiet tīmekļa pārlūkprogrammai, piemēram, Internet Explorer.

   Adrešu laukā ievadiet printera IP adresi (http://xxx.xxx.xxx.xxx) un nospiediet taustiņu Enter vai noklikšķiniet uz Aiziet.

2. Tiek atvērta ierīces iegultā tīmekļa vietne.

#### Pieteikšanās pakalpojumā SyncThru™ Web Service

Pirms pakalpojuma SyncThru™ Web Service konfigurācijas, jums jāpiesakās kā administratoram. Varat lietot SyncThru™ Web Service arī nepiesakoties, taču tādā gadījumā netiks nodrošināta piekļuve cilnei Settings un Security.

1. Noklikšķiniet uz Login vietnes SyncThru™ Web Service augšējā labajā stūrī.

2. Ievadiet ID un Password, pēc tam noklikšķiniet uz Login.

   - ID: admin

   - Password: sec00000

### SyncThru™ Web Service pārskats

Atkarībā no ierīces modeļa dažas cilnes, iespējams, netiks parādītas.

#### Cilne Information

Šī cilne sniedz vispārīgu informāciju par ierīci. Varat pārbaudīt ierīces parametrus, piemēram, atlikušo tonera līmeni. Varat arī drukāt atskaites, piemēram, kļūdu atskaites.

- Active Alerts: Parāda ierīces brīdinājumus un to nopietnību.

- Supplies: Parāda izdrukāto lapu skaitu un kasetnē atlikušo tonera daudzumu.

- Usage Counters: Parāda lietošanas intensitāti pēc drukas veidiem: drukāšana no vienas puses, abpusējā drukāšana.

- Current Settings: Parāda informāciju par ierīci un tīklu.

- Print information: Izdrukā atskaites, piemēram, ar sistēmu saistītas atskaites, e-pasta adreses un atskaites par fontiem.

#### Cilne Settings

Šī cilne ļauj iestatīt konfigurācijas, ko nodrošina ierīce un tīkls. Lai skatītu šo cilni, jums jāpiesakās kā administratoram.

- Cilne Machine Settings: Iestata opcijas, ko nodrošina ierīce.

- Cilne Network Settings: Parāda tīkla vides opcijas. Iestata tādas opcijas kā TCP/IP un tīkla protokolus.

#### Cilne Security

Šī cilne ļauj iestatīt sistēmas un tīkla drošības informāciju. Lai skatītu šo cilni, jums jāpiesakās kā administratoram.

- System Security: Iestata sistēmas administratora informāciju, kā arī iespējo vai atspējo ierīces funkcijas.

- Network Security: Iestata HTTP, IPSec, IPv4/IPv6 filtrēšanai, 802.1x un autentifikācijas serveriem paredzētus iestatījumus.

- User Access Control: Klasificē lietotājus vairākās grupās saskaņā ar katra lietotāja lomu. Grupas lomas definīcija kontrolēs katra lietotāja autorizāciju, autentifikāciju un uzskaiti.

#### Cilne Maintenance

Šī cilne ļauj uzturēt ierīci, jauninot programmaparatūru un iestatot e-pasta ziņojumu sūtīšanai paredzētu kontaktinformāciju. Varat arī apmeklēt Samsung vietni vai, izvēloties izvēlni Link, lejupielādēt draiverus.

- Firmware Upgrade: Jaunina ierīces programmaparatūru.

- Contact Information: Parāda kontaktinformāciju.

- Link: Parāda saites uz noderīgām vietnēm, kur var lejupielādēt vai skatīt informāciju.

### E-pasta paziņojumu iestatīšana

Iestatot šo opciju, varat saņemt e-pasta ziņojumus par ierīces statusu. Iestatot, piemēram, IP adresi, resursdatora nosaukumu, e-pasta adresi un SMTP servera informāciju, uz konkrētas personas e-pasta adresi tiks automātiski nosūtīta informācija par ierīces statusu (tonera kasetnes līmeņa nepietiekamību vai ierīces kļūdu). Šo opciju, iespējams, biežāk lietos ierīces administrators.

Atkarībā no opcijām vai ierīces modeļa dažas izvēlnes, iespējams, displejā netiks parādītas. Ja tā ir, tās neattiecas uz jūsu ierīci.

1. Sistēmā Windows startējiet tīmekļa pārlūkprogrammu, piemēram, Internet Explorer.

   Adrešu laukā ievadiet ierīces IP adresi (http://xxx.xxx.xxx.xxx) un nospiediet taustiņu Enter vai noklikšķiniet uz Aiziet.

2. Tiek atvērta ierīces iegultā tīmekļa vietne.

3. Cilnē Settings atlasiet Machine Settings > E-mail Notification.

   Ja neesat konfigurējis izejošā servera vidi, dodieties uz Settings > Network Settings > Outgoing Mail Server(SMTP), lai pirms e-pasta paziņojumu iestatīšanas konfigurētu tīkla vidi.

4. Atzīmējiet izvēles rūtiņu Enable, lai lietotu opciju E-mail Notification.

5. Lai pievienotu e-pasta paziņojumu lietotāju, noklikšķiniet uz Add.

   Iestatiet adresāta vārdu un e-pasta adresi(-es), kā arī paziņojumus, par kuriem vēlaties saņemt brīdinājumus.

6. Noklikšķiniet uz Apply.

Ja ir aktivizēts ugunsmūris, e-pasta ziņojums, iespējams, netiks veiksmīgi nosūtīts. Šādā gadījumā sazinieties ar tīkla administratoru.

### Sistēmas administratora informācijas iestatīšana

Šis iestatījums ir nepieciešams, lai lietotu e-pasta paziņojumu opciju.

Atkarībā no opcijām vai ierīces modeļa dažas izvēlnes, iespējams, displejā netiks parādītas. Ja tā ir, tās neattiecas uz jūsu ierīci.

1. Sistēmā Windows startējiet tīmekļa pārlūkprogrammu, piemēram, Internet Explorer.

   Adrešu laukā ievadiet ierīces IP adresi (http://xxx.xxx.xxx.xxx) un nospiediet taustiņu Enter vai noklikšķiniet uz Aiziet.

2. Tiek atvērta ierīces iegultā tīmekļa vietne.

3. Cilnē Security atlasiet System Security > System Administrator.

4. Ievadiet administratora vārdu, tālruņa numuru, atrašanās vietu un e-pasta adresi.

5. Noklikšķiniet uz Apply.