## Linux programmas Unified Driver Configurator lietošana

Unified Driver Configurator ir rīks, kas galvenokārt ir paredzēts ierīces iekārtu konfigurēšanai. Lai lietotu programmu Unified Driver Configurator ir jāinstalē vienotais Linux draiveris (sk. Instalēšana operētājsistēmā Linux).

Kad draiveris ir instalēts jūsu Linux sistēmā, darbvirsmā tiek automātiski izveidota programmas Unified Driver Configurator ikona.

### Programmas Unified Driver Configurator atvēršana

1. Darbvirsmā veiciet dubultklikšķi uz Unified Driver Configurator.

   Varat arī noklikšķināt uz izvēlnes Startup ikonas un atlasīt Samsung Unified Driver > Unified Driver Configurator.

2. Noklikšķiniet uz katras pogas kreisajā pusē, lai pārslēgtos uz atbilstošo konfigurācijas logu.

   1. Printer Configuration

   2. Port Configuration

   Lai izmantotu ekrāna palīdzību, izmantojiet logā esošo pogu Help vai .

3. Pēc konfigurāciju maiņas noklikšķiniet uz Exit, lai aizvērtu rīku Unified Driver Configurator.

### Printers configuration

Sadaļa Printers configuration ietver divas cilnes: Printers un Classes.

#### Cilne Printers

Aplūkojiet pašreizējo sistēmas printera konfigurāciju, noklikšķinot uz ierīces ikonas pogas pa kreisi no loga Unified Driver Configurator.

1 | Pārslēdzas uz Printers configuration.
2 | Parāda visas instalētās ierīces.
3 | Parāda ierīces statusu, modeļa nosaukumu un URI.

Printera vadības pogas ir šādas:

- Refresh: Atjauno pieejamo iekārtu sarakstu.

- Add Printer: Ļauj pievienot jaunas ierīces.

- Remove Printer: Noņem atlasīto ierīci.

- Set as Default: Iestata pašreizējo atlasīto ierīci kā noklusējuma ierīci.

- Stop/Start: Aptur/uzsāk ierīces darbību.

- Test: Ļauj izdrukāt testa lapu, lai pārliecinātos, ka ierīce darbojas pienācīgi.

- Properties: Ļauj aplūkot un mainīt printera rekvizītus.

#### Cilne Classes

Cilnē Classes tiek parādīts pieejamo ierīču klašu saraksts.

1 | Parāda visas ierīču klases.
2 | Parāda klases statusu un klasē ietverto ierīču skaitu.

- Refresh: Atjauno klašu sarakstu.

- Add Class: Ļauj pievienot jaunu ierīču klasi.

- Remove Class: Noņem atlasīto ierīču klasi.

### Ports configuration

Šajā logā varat aplūkot pieejamo portu sarakstu, pārbaudīt katra porta statusu un atbrīvot portu, kas iestrēdzis aizņemtā stāvoklī, kad tā īpašnieks ir pārtraucis darbu jebkāda iemesla dēļ.

1 | Pārslēdzas uz Ports configuration.
2 | Parāda visus pieejamos portus.
3 | Parāda porta tipu, pie porta pieslēgto ierīci un statusu.

- Refresh: Atjauno pieejamo portu sarakstu.

- Release port: Atbrīvo atlasīto portu.