## IPv6 konfigurálása

A TCP/IPv6 csak Windows Vista vagy újabb rendszereken támogatott teljes mértékben.

- Elképzelhető, hogy bizonyos funkciók és külön megvásárolható termékek a típustól vagy az országtól függően nem érhetők el (lásd: Modellekre jellemző tulajdonságok vagy A menük áttekintése).

- Ha az IPv6-hálózat nem működik, állítsa a hálózati beállításokat a gyári alapértelmezett beállításokra a Beall. torlese lehetőséggel, és próbálkozzon újra.

Az IPv6 hálózati környezet használatához a következő eljárást követve használhatja az IPv6-címet.

### A kezelőpultról

1. Csatlakoztassa a készüléket a hálózathoz egy hálózati kábellel.

2. Kapcsolja be a készüléket.

3. Az IPv6 címek ellenőrzéséhez nyomtasson ki egy Hálózati konfigurációs jelentést a készülék kezelőpultjáról (lásd: Hálózati konfigurációs jelentés nyomtatása).

4. Válassza a Indítás > Vezérlőpult > Nyomtatók és faxok elemét.

5. A Nyomtatók és faxok bal oldalán kattintson a Nyomtató hozzáadása gombra.

6. A Nyomtató hozzáadása részen kattintson a Helyi nyomtató hozzáadása gombra.

7. Megjelenik a Nyomtató hozzáadása varázsló ablak. Kövesse az ablakban megjelenő utasításokat.

Ha a nyomtató nem működik a hálózati környezetben, aktiválja az IPv6-ot. Lásd a következő fejezetet.

#### Az IPv6 aktiválása

1. Nyomja meg a (Menu) gombot a kezelőpulton.

2. Nyomja meg: Hálózat > TCP/IP (IPv6) > IPv6 aktivalas.

3. Válassza a Be lehetőséget, és nyomja meg az OK gombot.

4. Kapcsolja ki, majd kapcsolja vissza a készüléket.

5. Telepítse újra a nyomtató-illesztőprogramot.

#### IPv6 címek beállítása

A készülék a következő IPv6 címeket támogatja a hálózati nyomtatás és kezelés céljaira:

- Link-local Address (Nincs): Saját konfigurálású helyi IPv6 cím (a cím FE80-nal kezdődik).

- Stateless Address (Nincs): Hálózati útválasztó (router) által automatikusan konfigurált IPv6 cím.

- Stateful Address: DHCPv6 kiszolgáló által konfigurált IPv6 cím.

- Manual Address: A felhasználó által saját kezűleg konfigurált IPv6 cím.

##### DHCPv6 cím konfigurálása (Stateful)

Ha a hálózaton DHCPv6 kiszolgáló található, az alapértelmezett dinamikus gazdagép konfiguráláshoz az alábbi lehetőségek közül választhat:

1. Nyomja meg a (Menu) gombot a kezelőpulton.

2. Nyomja meg: Hálózat > TCP/IP (IPv6) > DHCPv6 konfig..

3. A kívánt érték kiválasztásához nyomja meg az OK gombot.

   - DHCPv6 cim: A router kérésétől függetlenül mindig használja a DHCPv6 technológiát.

   - DHCPv6 ki: A router kérésétől függetlenül mindig kerüli a DHCPv6 használatát.

   - Router: A DHCPv6-ot csak akkor használja, ha a router kéri.

### A SyncThru™ Web Service segítségével

Olyan típusok esetében, amelyeknek kezelőpultján nincs kijelző, először IPv4 címmel kell elérnie a SyncThru™ Web Service szolgáltatást, majd ezután az alábbi módon beállíthatja az IPv6 lehetőséget.

1. Windows rendszerben nyisson meg egy webböngésző programot, például az Internet Explorert. Írja be a készülék IP-címét (http://xxx.xxx.xxx.xxx) a cím mezőbe, és nyomja meg az Enter billentyűt, vagy kattintson az Ugrás gombra.

2. Ha első alkalommal lép be a SyncThru™ Web Service szolgáltatásba, ezt rendszergazdaként kell megtennie. Adja meg az alábbi alapértelmezett felhasználónevet és jelszót.

   - Azonosító: admin

   - Jelszó: sec00000

3. Amikor megnyílik a SyncThru™ Web Service ablak, vigye a kurzort a felső menüsáv Beállítások elemére, majd kattintson a Hálózati beállítások gombra.

4. Kattintson a TCP/IPv6 gombra a weblap bal oldalán.

5. Az IPv6 aktiválásához jelölje be az IPv6 protokoll jelölőnégyzetet.

6. Jelölje be a Kézi cím négyzetet. A Cím/előtag szövegdoboz ezzel aktiválódik.

7. Adja meg a cím többi részét (pl: 3FFE:10:88:194::AAAA. Az „A” egy 0 és 9, valamint A és F közötti hexadecimális érték).

8. Válassza a „DHCPv6-konfiguráció” lehetőséget.

9. Kattintson az Alkalmaz gombra.

#### A SyncThru™ Web Service használata

1. Indítson el egy, az IPv6 címzést URL-ként kezelő böngészőprogramot, például az Internet Explorert.

2. Válassza ki az egyik IPv6 címet (Link-local Address, Stateless Address, Stateful Address, Manual Address) a Hálózati konfigurációs jelentésből (lásd: Hálózati konfigurációs jelentés nyomtatása).

3. Adja meg az IPv6 címeket (pl.: http://[FE80::215:99FF:FE66:7701]).

   A címet szögletes zárójelbe „[ ]” kell tenni.