## Ierīces pamatiestatījumi

Ja jūsu ierīces vadības panelī ir pogas +/- (sk. Vadības paneļa pārskats)

Programmā Samsung Easy Printer Manager vai Printer Settings Utility sadaļas Machine izvēlnē Device Settings varat iestatīt ierīces iestatījumus.

- Operētājsistēmas Windows un Macintosh lietotājiem — sk. Device Settings.

- Operētājsistēmas Linux lietotājiem — sk. Smart Panel lietošana.

Kad instalēšana ir pabeigta, varat iestatīt ierīces noklusējuma iestatījumus.

Lai mainītu ierīces noklusējuma iestatījumus, rīkojieties šādi:

Lai dažos modeļos navigētu uz zemāka līmeņa izvēlnēm, var būt jānospiež poga OK.

1. Vadības panelī atlasiet pogu (Menu).

2. Nospiediet System Setup > Machine Setup.

3. Atlasiet vajadzīgo opciju un nospiediet pogu OK.

   - Language: Mainiet vadības panelī parādītās informācijas valodu.

   - Date & Time: Laika un datuma iestatījums tiek izmantots aizkavētā faksa ziņojumu sūtīšanā un aizkavētā drukāšanā. Laiks un datums tiek drukāts atskaitēs. Ja laiks un datums nav pareizs, tas jāmaina un jāiestata precīzas vērtības.

     Izmantojot bultiņas vai cipartastatūru, ievadiet pareizo laiku un datumu (sk. Tastatūras burti un cipari).

     - Mēnesis = no 01 līdz 12

     - Diena = no 01 līdz 31

     - Gads = jāievada četri cipari

     - Stunda = no 01 līdz 12

     - Minūte = no 00 līdz 59

   - Clock Mode: Izmantojot 12 vai 24 stundu laika formātu, varat iestatīt ierīcē pašreizējo laiku.

   - Toner Save: Tonera taupīšanas režīms ļauj ierīcei katrā lapā izmantot mazāk tonera. Aktivizējot šo režīmu, pretstatā parastajam režīmam tiek paildzināts tonera kasetnes lietošanas laiks, taču samazināta drukāšanas kvalitāte.

     Ja drukājat, izmantojot datoru, tonera taupīšanas režīmu var aktivizēt vai deaktivizēt arī printera rekvizītos.

   - Power Save: Ja kādu brīdi neizmantojat ierīci, izmantojiet šo iespēju, lai taupītu enerģiju.

     - Nospiežot ieslēgšanas/izslēgšanas pogu, sākot drukāšanu vai saņemot faksu, ierīce izies no enerģijas taupīšanas režīma.

     - Vadības panelī nospiediet (Menu) > System Setup > Machine Setup > Wakeup Event > Button Press > On. nospiežot jebkuru pogu, izņemot ieslēgšanas/izslēgšanas pogu, ierīce pamostas no enerģijas taupīšanas režīma.

   - Altitude Adjust: Drukāšanas kvalitāti ietekmē atmosfēras spiediens, kas tiek noteikts, izmantojot ierīces atrašanās vietas augstumu virs jūras līmeņa. Pirms iestatīt augstuma (virs jūras līmeņa) vērtību, nosakiet jūsu atrašanās vietas augstumu (virs jūras līmeņa) (sk. Augstuma pielāgošana).

4. Atlasiet vajadzīgo opciju un nospiediet pogu OK.

5. Nospiediet pogu OK, lai saglabātu atlasi.

6. Nospiediet (Stop/Clear), lai atgrieztos gatavības režīmā.

Lai iestatītu citus noderīgus ierīces iestatījumus, skatiet tālāk redzamās saites.

- Sk. Dažādu rakstzīmju ievadīšana.

- Sk. Tastatūras burti un cipari.

- Sk. Papīra izmēra un tipa iestatīšana.

- Sk. Faksa adrešu grāmatas iestatīšana.