## Az illesztőprogram helyi telepítése

A helyi nyomtató USB kábellel csatlakozik közvetlenül a számítógéphez. Ha a készülék hálózathoz csatlakozik, hagyja ki az alábbi lépéseket, és folytassa a hálózathoz csatlakoztatott készülék illesztőprogramjának telepítésével (lásd: Illesztőprogram telepítése a hálózaton keresztül).

- Ha Macintosh vagy Linux operációs rendszert használ, tekintse meg a Telepítés Macintosh operációs rendszerre vagy Telepítés Linux operációs rendszerre részt.

- A használt készüléktől és kezelőfelülettől függően a Felhasználói kézikönyv feltüntetett ablakok eltérőek lehetnek.

- Az Egyéni telepítés elemre kattintva kiválaszthatja a telepítendő programokat.

- Maximum 3 m hosszú USB kábelt használjon.

### Windows

1. Győződjön meg arról, hogy a készülék a számítógéphez csatlakozik, és be van kapcsolva.

   Ha az Új hardver varázsló ablak megjelenik a telepítési folyamat során, az ablak bezárásához kattintson a Mégse gombra.

2. Helyezze be a mellékelt szoftver CD-t a CD-ROM meghajtóba.

   Ha a telepítési ablak nem jelenik meg, kattintson a Start gombra, majd a Minden program > Kellékek > Futtatás menüpontra.

   Írja be az X:\Setup.exe útvonalat, amelyben az „X” helyébe a CD meghajtó betűjelét írja, majd kattintson az OK gombra.

3. Válassza a Telepítés most lehetőséget.

4. Olvassa el a Licencszerződés szövegét, majd jelölje be az Elfogadom a licencszerződés feltételeit lehetőséget. Ezután kattintson a Tovább gombra.

5. Kövesse a képernyőn megjelenő utasításokat.