## Operētājsistēmas problēmas

### Visbiežāk izplatītās Windows problēmas

Stāvoklis | Ieteiktie risinājumi
--- | ---
Instalēšanas laikā tiek parādīts paziņojums “File in Use”. | Izejiet no visām lietojumprogrammām. Noņemiet visu programmatūru no startēšanas grupas un restartējiet operētājsistēmu Windows. Atkārtoti instalējiet printera draiveri.
Tiek parādīti paziņojumi “General Protection Fault”, “Exception OE”, “Spool 32” vai “Illegal Operation”. | Aizveriet visas lietojumprogrammas, atsāknējiet operētājsistēmu Windows un vēlreiz mēģiniet drukāt.
Tiek parādīti paziņojumi “Fail To Print”, “A printer timeout error occurred”. | Šie ziņojumi var parādīties drukāšanas laikā. Vienkārši gaidiet, līdz ierīce pabeidz drukāšanu. Ja paziņojums parādās gatavības režīmā vai pēc drukāšanas pabeigšanas, pārbaudiet savienojumu un vai nav radusies kāda kļūda.

Lai iegūtu plašāku informāciju par operētājsistēmas Windows kļūdu paziņojumiem, skatiet Microsoft Windows lietotāja rokasgrāmatu, kas ir iekļauta jūsu datora komplektācijā.

### Visbiežāk izplatītās Macintosh problēmas

Stāvoklis | Ieteiktie risinājumi
--- | ---

Ierīce nedrukā pareizi PDF failus. Trūkst grafikas, teksta vai ilustrāciju daļu.

Faila izdrukāšana var būt iespējama, drukājot PDF failu kā attēlu. Programmas Acrobat drukāšanas opcijās izvēlieties iespēju Drukāt kā attēlu.

Drukājot PDF failu kā attēlu, drukāšana aizņems vairāk laika.

Parasti titullapas drukāšanas laikā netiek normāli parādīti daži burti. | Operētājsistēma Mac OS nevar izveidot fontu titullapas drukāšanas laikā. Parasti uz titullapas tiek parādīts angļu alfabēts un cipari.
Drukājot dokumentu operētājsistēmā Macintosh, izmantojot programmu Acrobat Reader 6.0 vai jaunāku tās versiju, krāsas netiek drukātas pareizi. | Pārliecinieties, ka ierīces draivera izšķirtspējas iestatījums atbilst Acrobat Reader iestatījumam.

Lai iegūtu plašāku informāciju par operētājsistēmas Macintosh kļūdu paziņojumiem, skatiet Macintosh lietotāja rokasgrāmatu, kas ir iekļauta datora komplektācijā.

### Visbiežāk izplatītās Linux problēmas

Stāvoklis | Ieteiktie risinājumi
--- | ---

Ierīce nedrukā.

- Pārbaudiet, vai sistēmā ir instalēts printera draiveris. Lai skatītu pieejamo ierīču sarakstu, atveriet programmu Unified Driver Configurator un logā Printers configuration pārslēdzieties uz cilni Printers. Pārliecinieties, vai jūsu ierīce ir redzama sarakstā. Ja nē, atveriet Add new printer wizard, lai iestatītu jūsu ierīci.

- Pārbaudiet, vai ierīce ir ieslēgta. Atveriet logu Printers configuration un printeru sarakstā atlasiet savu ierīci. Skatiet aprakstu rūtī Selected printer. Ja statuss ietver virkni Stopped, nospiediet pogu Start. Būtu jāatjaunojas normālai ierīces darbībai. Statuss “stopped” var būt aktivizēts, ja ir radušās kādas drukāšanas problēmas.

- Pārbaudiet, vai lietojumprogrammai ir īpašas drukāšanas opcijas, piemēram, “-oraw”. Ja komandu līnijas parametrā ir norādīta opcija “-oraw”, noņemiet to, lai drukātu pareizi. Gimp klienta lietojumprogrammā izvēlieties “print” -> “Setup printer” un rediģējiet komandrindas parametru komandas vienumā.

Daži krāsainie attēli tiek izdrukāt pilnīgi melni. | Šī ir zināma Ghostscript (līdz GNU Ghostscript versijai 7.05) kļūda, kad dokumenta pamata krāstelpa ir indeksēta krāstelpa, kas tiek konvertēta, izmantojot CIE krāstelpu. Tā kā Postscript krāsu atbilstības sistēmai izmanto CIE krāstelpu, programma Ghostscript sistēmā ir jāatjaunina vismaz uz GNU Ghostscript 7.06 vai jaunāku versiju. Jaunākās Ghostscript versijas ir atrodamas vietnē www.ghostscript.com.
Daži krāsainie attēli tiek izdrukāti citādākā krāsā. | Šī ir zināma Ghostscript (līdz GNU Ghostscript versijai 7.xx) kļūda, kad dokumenta pamata krāstelpa tiek indeksēta RGB krāstelpa, kas tiek konvertēta, izmantojot CIE krāstelpu. Tā kā Postscript krāsu atbilstības sistēmai izmanto CIE krāstelpu, programma Ghostscript sistēmā ir jāatjaunina vismaz uz GNU Ghostscript 8.xx vai jaunāku versiju. Jaunākās Ghostscript versijas ir atrodamas vietnē www.ghostscript.com.
Ierīce nedrukā veselas lapas un izvade tiek drukāta uz puslapas. | Tā ir izplatīta problēma, kas rodas, kad krāsu ierīce tiek izmantota ar 8.51 vai vecāku Ghostscript, 64 bitu Linux OS versiju, un ir reģistrēta bugs.ghostscript.com kā Ghostscript Bug 688252. Problēma ir atrisināta AFPL Ghostscript v. 8.52 vai jaunākās versijās. Lejupielādējiet jaunāko AFPL Ghostscript versiju no vietnes http://sourceforge.net/projects/ghostscript/ un instalējiet to, lai atrisinātu šo problēmu.

Nevar skenēt, izmantojot Gimp klienta lietojumprogrammu.

Pārbaudiet, vai Gimp lietojumprogrammai ir Xsane: izvēlnē Acquire skatiet dialogu Device. Ja nav, datorā ir jāinstalē Gimp paredzēts Xsane spraudnis. Gimp paredzētā Xsane spraudņa pakotne ir iekļauta Linux izplatīšanas kompaktdiskā vai ir atrodama Gimp mājaslapā. Plašāku informāciju skatiet Linux izplatīšanas kompaktdiska palīdzībā vai Gimp klienta lietojumprogrammā.

Ja vēlaties lietot cita veida skenēšanas lietojumprogrammu, skatiet lietojumprogrammas palīdzību.

Drukājot dokumentu, tiek parādīts kļūdas paziņojums “Cannot open port device file”. | Izvairieties no drukas darba parametru maiņas (piemēram, izmantojot LPR GUI) tā izpildes laikā. Noteiktas CUPS serveru versijas pārtrauc drukāšanas darbu, kad tiek mainītas drukāšanas opcijas, un mēģina atsākt darbu no jauna. Tā kā Unified Linux Driver bloķē portu, kamēr notiek drukāšana, pēkšņa draivera apturēšana saglabā portu bloķētu un nepieejamu turpmākiem drukāšanas darbiem. Ja rodas šāda situācija, mēģiniet atbrīvot portu, logā Port configuration atlasot Release port.

Ierīce neparādās skeneru sarakstā.

- Pārliecinieties, ka ierīce ir pareizi pievienota datoram, izmantojot USB portu, un ir ieslēgta.

- Pārliecinieties, ka sistēmā ir instalēts ierīces skenera draiveris. Atveriet programmu Unified Linux Driver Configurator, pārslēdzieties uz Scanners Configuration, un pēc tam nospiediet Drivers. Pārliecinieties, ka logā ir norādīts draiveris ar jūsu ierīces nosaukumu.

- Pārliecinieties, ka ports nav aizņemts. Tā kā ierīces funkcionālie komponenti (printeris un skeneris) koplieto vienu un to pašu ievadizvades interfeisu (portu), ir iespējama dažādu lietotāju lietojumprogrammu vienlaicīgas piekļuves situācija vienam un tam pašam portam. Lai izvairītos no iespējamiem konfliktiem, tikai vienai programmai ir atļauts pārvaldīt ierīci. Otrs lietotājs saņems atbildi “device busy” (ierīce aizņemta). Tas parasti notiek, sākot skenēšanas procedūru. Parādās attiecīgā ziņojuma lodziņš.

  Lai noskaidrotu problēmas cēloni, atveriet Ports configuration un izvēlieties skenerim piešķirto portu; porta simbols /dev/mfp0 atbilst skenera opcijās norādītajam nosaukumam LP:0, /dev/mfp1 — LP:1 utt. USB porti sākas ar /dev/mfp4, skeneris USB:0 atbilst /dev/mfp4 un tā tālāk pēc kārtas. Rūtī Selected port var redzēt, vai portu lieto cita lietojumprogramma. Ja tā ir, gaidiet, kamēr tiek pabeigts pašreizējais darbs, vai nospiediet pogu Release port, ja tiešām esat pārliecināts, ka pašreizējā porta lietojumprogramma nedarbojas pareizi.

Ierīce neskenē.

- Pārliecinieties, ka dokuments ir ievietots ierīcē un ierīce ir pievienota datoram.

- Ja skenēšanas laikā ir ievadizvades kļūda.

Lai iegūtu plašāku informāciju par operētājsistēmas Linux kļūdu paziņojumiem, skatiet Linux lietotāja rokasgrāmatu, kas ir iekļauta jūsu datora komplektācijā.

### Visbiežāk izplatītās PostScript problēmas

Tālāk minētās problēmas ir raksturīgas PS valodai, un tās var rasties, ja printerī tiek lietotas vairākas valodas.

Problēma | Iespējamais cēlonis | Risinājums
--- | --- | ---

Nevar izdrukāt PostScript failu

Iespējams, PostScript draiveris ir instalēts nepareizi.

- Instalējiet PostScript draiveri (sk. Programmatūras instalēšana).

- Izdrukājiet konfigurācijas lapu un pārbaudiet, vai PS versija ir pieejama drukāšanai.

- Ja problēma atkārtojas, sazinieties ar klientu apkalpošanas centra pārstāvi.

Tiek izdrukāta atskaite Ierobežojuma pārbaudes kļūda | Drukāšanas darbs ir bijis par sarežģītu. | Iespējams, ir jāsamazina sarežģītības pakāpe vai jāpievieno papildu atmiņa.
Tiek izdrukāta PostScript kļūdas lapa | Drukāšanas darbs, iespējams, nav PostScript. | Pārbaudiet, vai drukāšanas darbs ir PostScript darbs. Pārbaudiet, vai lietojumprogrammai bija vajadzīga iestatīšana vai arī uz ierīci bija jānosūta PostScript iesākumfails.
Draiverī nav izvēlēta papildu tekne | Printera draiveris nav konfigurēts, lai atpazītu papildu tekni. | Atveriet PostScript draivera rekvizītus, atlasiet cilni Device Options un iestatiet teknes opciju.
Drukājot dokumentu operētājsistēmā Macintosh, izmantojot programmu Acrobat Reader 6.0 vai jaunāku tās versiju, krāsas netiek drukātas pareizi | Printera draivera izšķirtspējas iestatījums, iespējams, atšķiras no Acrobat Reader iestatījuma. | Pārliecinieties, vai ierīces printera draivera izšķirtspējas iestatījums atbilst Acrobat Reader iestatījumam.