## Drukāšanas kvalitātes problēmas

Ja ierīces iekšpuse ir netīra vai papīrs nav pareizi ievietots, var pasliktināties drukāšanas kvalitāte. Skatiet tālāk esošo tabulu, lai atrisinātu problēmu.

Stāvoklis | Ieteiktie risinājumi
--- | ---

Gaiša vai pabalējusi druka

- Ja lapā redzamas vertikālas baltas svītras vai blāvi apgabali, kasetnē ir maz tonera. Ievietojiet jaunu tonera kasetni (sk. Tonera kasetnes maiņa).

- Papīrs, iespējams, neatbilst papīra specifikācijām; piemēram, papīrs var būt pārāk mitrs vai raupjš.

- Ja visa lapa ir gaiša, ir pārāk zems drukāšanas izšķirtspējas iestatījums vai ir ieslēgts tonera taupīšanas režīms. Pielāgojiet drukāšanas izšķirtspēju un izslēdziet tonera taupīšanas režīmu. Skatiet printera draivera palīdzības ekrānu.

- Pabalējumu un izsmērējumu defektu kombinācija var norādīt, ka nepieciešams tīrīt tonera kasetni. Iztīriet ierīces iekšpusi (sk. Ierīces tīrīšana).

- LSU daļas virsma ierīces iekšpusē var būt netīra. Iztīriet ierīces iekšpusi (sk. Ierīces tīrīšana). Ja ar šīm darbībām problēma netiek novērsta, sazinieties ar servisa pārstāvi.

Papīra augšpuse ir izdrukāta gaišāka nekā pārējā papīra daļa

Toneri, iespējams, nevar cieši uzklāt uz šī tipa papīra.

- Mainiet printera opciju un mēģiniet vēlreiz. Atveriet logu Drukāšanas preferences, noklikšķiniet uz cilnes Paper un iestatiet papīra tipu uz Recycled (sk. Drukāšanas preferenču atvēršana).

Tonera plankumi

- Papīrs, iespējams, neatbilst specifikācijām; piemēram, tas var būt pārāk mitrs vai raupjš.

- Pārneses rullītis, iespējams, ir netīrs. Iztīriet ierīces iekšpusi (sk. Ierīces tīrīšana).

- Iespējams, ir jātīra papīra ceļš. Sazinieties ar klientu apkalpošanas centra pārstāvi (sk.Ierīces tīrīšana).

Iztrūkstošās vietas

Ja lapai ik pa laikam ir pabalējušas, parasti apaļas, zonas:

- Var būt bojāta atsevišķa papīra lapa. Pamēģiniet vēlreiz izdrukāt darbu.

- Papīra mitrums ir nevienmērīgs vai uz papīra virsmas ir mitras vietas. Pamēģiniet citu papīra marku.

- Papīra partijai ir slikta kvalitāte. Ražošanas procesu dēļ uz dažiem laukumiem var netikt uzklāts toneris. Izmēģiniet cita veida vai zīmola papīru.

- Mainiet printera opciju un mēģiniet vēlreiz. Atveriet logu Drukāšanas preferences, noklikšķiniet uz cilnes Paper un iestatiet tipu Thick (sk. Drukāšanas preferenču atvēršana).

Ja ar šīm darbībām problēma netiek novērsta, sazinieties ar servisa pārstāvi.

Balti punkti

Ja uz lapas parādās balti punkti:

- Papīrs ir pārāk raupjš un no papīra krīt pārāk daudz netīrumu uz ierīces iekšējiem komponentiem, tāpēc attēla pārneses rullītis var būt netīrs. Iztīriet ierīces iekšpusi (sk. Ierīces tīrīšana).

- Iespējams, jātīra papīra ceļš. Iztīriet ierīces iekšpusi (sk. Ierīces tīrīšana).

Ja ar šīm darbībām problēma netiek novērsta, sazinieties ar servisa pārstāvi.

Vertikālas līnijas

Ja uz lapas parādās melnas vertikālas svītras:

- Tonera kasetnes virsma (cilindra daļa) ierīces iekšpusē, iespējams, ir saskrāpēta. Izņemiet tonera kasetni un ievietojiet jaunu (sk. Tonera kasetnes maiņa).

Ja uz lapas parādās baltas vertikālas svītras:

- LSU daļas virsma ierīces iekšpusē var būt netīra. Iztīriet ierīces iekšpusi (sk. Ierīces tīrīšana). Ja ar šīm darbībām problēma netiek novērsta, sazinieties ar servisa pārstāvi.

Melns vai krāsains fons

Ja fona ēnojuma apjoms kļūst nepieņemams:

- Lietojiet vieglāku papīru.

- Pārbaudiet vides apstākļus: ļoti sausa vai ļoti mitra vide (vairāk par 80% RH) var palielināt fona ēnojuma apjomu.

- Izņemiet veco tonera kasetni un ievietojiet jaunu (sk. Tonera kasetnes maiņa).

- Rūpīgi izkliedējiet toneri (sk. Tonera atkārtota izkliedēšana).

Tonera traipi

- Iztīriet ierīces iekšpusi (sk. Ierīces tīrīšana).

- Pārbaudiet papīra tipu un kvalitāti.

- Izņemiet tonera kasetni un ievietojiet jaunu (sk. Tonera kasetnes maiņa).

Vertikāli periodiski defekti

Ja uz lapas apdrukātās puses atkāroti, vienādos intervālos parādās zīmes:

- Var būt bojāta tonera kasetne. Ja problēma joprojām atkārtojas, izņemiet tonera kasetni un ievietojiet jaunu (sk. Tonera kasetnes maiņa).

- Uz noteiktām ierīces daļām var būt toneris. Ja defekti parādās lapas aizmugurē, problēma, visticamāk, izzudīs pēc pāris lapu izdrukāšanas.

- Var būt bojāts fiksēšanas bloks. Sazinieties ar klientu apkalpošanas centra pārstāvi.

Fona izkaisījums

Fona izkaisījums rodas no tonera druskām, kas tiek nejauši sadalītas pa drukāto lapu.

- Iespējams, papīrs, ir pārāk mitrs. Mēģiniet drukāt, izmantojot citu papīra partiju. Neatveriet papīra iepakojumu, līdz tas nav nepieciešams, tādējādi neļaujot papīram uzsūkt pārāk daudz mitruma.

- Ja daļiņu izkliede fonā parādās uz aploksnes, mainiet drukāšanas izkārtojumu, lai izvairītos no drukāšanas uz apgabaliem, kas sakrīt ar savienojuma vietām otrā pusē. Drukāšana uz savienojuma vietām var radīt problēmas.

  Var arī logā Drukāšanas preferences atlasiet Thick (sk. Drukāšanas preferenču atvēršana).

- Ja daļiņu izkliede fonā noklāj visu drukātās lapas virsmu, pielāgojiet drukāšanas izšķirtspēju, izmantojot lietojumprogrammatūru vai logu Drukāšanas preferences (sk. Drukāšanas preferenču atvēršana). Nodrošiniet, lai tiktu atlasīts pareizais papīra tips. Piemēram: Ja ir atlasīts biezāks papīrs (Thicker Paper), bet faktiski tiek izmantots parastais papīrs (Plain Paper), var rasties pārlāde, izraisot šīs kopijas kvalitātes problēmas.

- Ja tiek izmantota jauna tonera kasetne, vispirms veiciet tonera izkliedēšanu (sk. Tonera atkārtota izkliedēšana).

Tonera daļiņas ir redzamas apkārt rakstzīmēm treknrakstā vai attēliem

Toneri, iespējams, nevar cieši uzklāt uz šī tipa papīra.

- Mainiet printera opciju un mēģiniet vēlreiz. Atveriet logu Drukāšanas preferences, noklikšķiniet uz cilnes Paper un iestatiet papīra tipu uz Recycled (sk. Drukāšanas preferenču atvēršana).

- Nodrošiniet, lai tiktu atlasīts pareizais papīra tips. Piemēram: Ja ir atlasīts biezāks papīrs (Thicker Paper), bet faktiski tiek izmantots parastais papīrs (Plain Paper), var rasties pārlāde, izraisot šīs kopijas kvalitātes problēmas.

Kropļotas rakstzīmes

- Ja rakstzīmju forma ir kropļota un tiek veidoti attēli ar tukšu vidu, papīra veids var būt pārāk slidīgs. Pamēģiniet citu papīru.

Lapa sagriežas šķībi

- Pārliecinieties, ka papīrs ir ievietots pareizi.

- Pārbaudiet papīra tipu un kvalitāti

- Pārliecinieties, vai vadotnes nav pārāk cieši pie papīra kaudzes vai pārāk tālu no tās.

Izliekums vai viļņveidīgs raksts

- Pārliecinieties, ka papīrs ir ievietots pareizi.

- Pārbaudiet papīra tipu un kvalitāti Gan augsta temperatūra, gan mitrums var likt lapai izliekties.

- Apgrieziet papīra kaudzi teknē otrādi. Pamēģiniet arī pagriezt papīru teknē par 180°.

Nelīdzenumi un krokas

- Pārliecinieties, ka papīrs ir ievietots pareizi.

- Pārbaudiet papīra tipu un kvalitāti

- Apgrieziet papīra kaudzi teknē otrādi. Pamēģiniet arī pagriezt papīru teknē par 180°.

Izdruku mugurpuse ir netīra

- Pārbaudiet, vai nav tonera noplūdes. Iztīriet ierīces iekšpusi (sk. Ierīces tīrīšana).

Tīrtoņa krāsu vai melnas lapas

- Tonera kasetne var būt uzstādīta nepareizi. Izņemiet kasetni un ievietojiet to atkārtoti.

- Var būt bojāta tonera kasetne. Izņemiet tonera kasetni un ievietojiet jaunu (sk. Tonera kasetnes maiņa).

- Iespējams, jāveic ierīces remonts. Sazinieties ar klientu apkalpošanas centra pārstāvi.

Izplūdis toneris

- Iztīriet ierīces iekšpusi (sk. Ierīces tīrīšana).

- Pārbaudiet papīra tipu un kvalitāti.

- Izņemiet tonera kasetni un uzstādiet jaunu (sk. Tonera kasetnes maiņa).

Ja problēmu neizdodas novērst, ierīcei, iespējams, ir nepieciešams remonts. Sazinieties ar klientu apkalpošanas centra pārstāvi.

Rakstzīmju tukšumi

Tukšas vietas rakstzīmēs ir balti apgabali rakstzīmju daļās, kurām vajadzētu būt melnā krāsā:

- Iespējams, jūs drukājat uz nepareizās papīra virsmas. Izņemiet papīru un apgrieziet to otrādi.

- Iespējams, papīrs neatbilst papīra specifikācijām.

Horizontālās svītras

Ja parādās horizontālas melnas svītras vai smērējumi:

- Tonera kasetne var būt uzstādīta nepareizi. Izņemiet kasetni un ievietojiet to atkārtoti.

- Var būt bojāta tonera kasetne. Izņemiet tonera kasetni un ievietojiet jaunu (sk. Tonera kasetnes maiņa).

Ja problēma joprojām pastāv, iespējams, jāveic ierīces remonts. Sazinieties ar klientu apkalpošanas centra pārstāvi.

Izliekums

Ja drukātais papīrs ir saliecies vai papīrs netiek padots iekšā ierīcē:

- Apgrieziet papīra kaudzi teknē otrādi. Pamēģiniet arī pagriezt papīru teknē par 180°.

- Nomainiet printera papīra opcijas un mēģiniet vēlreiz. Atveriet logu Drukāšanas preferences, noklikšķiniet uz cilnes Paper un iestatiet tipu Thin (sk. Drukāšanas preferenču atvēršana).

- Uz vairākām lapām atkārtoti parādās nezināms attēls

- Izplūdis toneris

- Izdrukas ir gaišas vai ar traipiem

Iespējams, ierīce tiek izmantota 1 000 m (3 281 pēdu) vai lielākā augstumā virs jūras līmeņa. Lielais augstums virs jūras līmeņa var ietekmēt drukāšanas kvalitāti, piemēram, izraisīt tonera noplūdes vai gaišus attēlus. Mainiet ierīces augstuma iestatījumus (sk. Augstuma pielāgošana).