## Nyomathordozó és tálca

Ez a fejezet azt mutatja be, hogy miként tölthetők be a nyomathordozók a készülékbe.

- Az előírásoknak nem megfelelő nyomathordozó problémákat okozhat, ezért javítás válhat szükségessé. Az ilyen jellegű javításokra a Samsung garancia- és szervizszerződés nem terjed ki.

- Ne használjon tintasugaras nyomtatóhoz való fotópapírt. A készülék ettől megsérülhet.

- Gyúlékony nyomathordozó használata esetén tűz keletkezhet.

- Csak az előírt nyomathordozókat használja (lásd: Nyomathordozók műszaki adatai ).

A gyúlékony nyomathordozók használata vagy a nyomtatóban hagyott idegen anyagok az egység túlmelegedését, vagy ritka esetben tüzet okozhatnak.

### A tálca beállításainak áttekintése

A méret módosításához át kell állítani a papírvezetőket.

1. Papírszélesség-vezető

2. Tálca

A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

Amennyiben nem állítja be a papírvezetőt, ez a papír rossz illeszkedését, beszorulását vagy a nyomatok elcsúszását okozhatja.

### Papír behelyezése a tálcába

A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

1. Nyissa ki a tálcát. Ezután állítsa be a tálcaméretet a behelyezett nyomathordozónak megfelelően (lásd: A tálca beállításainak áttekintése).

2. Behelyezés előtt hajlítsa vagy pörgesse át a papírcsomagot a lapok szétválasztásához.

3. Helyezze be a papírt nyomtatási oldalával felfelé.

   - Ne tolja be olyan erősen a szélső papírvezetőt, hogy a papír meghajoljon.

   - Ne használjon olyan lapot, amelynek eleje felkunkorodik, mivel ez papírelakadást vagy a lap meggyűrődését okozhatja.

   - Ha nem állítja be a papírszélességet állító papírvezetőt, akkor papírelakadás keletkezhet.

4. Nyomja össze a papírszélesség-vezetőt, és csúsztassa hozzá a papírköteg éléhez anélkül, hogy meggyűrné.

5. Dokumentum nyomtatásakor állítsa be a tálca papírtípusát és papírméretét (lásd: A papír méretének és típusának beállítása).

   Az illesztőprogram segítségével elvégzett beállítások felülbírálják a vezérlőpulton végzett beállításokat.

   1. Alkalmazásból történő nyomtatásnál nyissa meg az alkalmazást, és lépjen be a nyomtatás menübe.

   2. Nyissa meg a Nyomtatási beállítások menüt (lásd A nyomtató beállításainak megnyitása).

   3. Válassza ki a Papír lapot a Nyomtatási beállítások alatt, majd válassza ki a megfelelő papírtípust.

      Például, ha címkét szeretne használni, állítsa a papírtípust erre: Címke.

   4. Papírforrásként válassza az Automatikus kiválasztás (vagy Kézi adagoló) lehetőséget, majd kattintson az OK gombra.

   5. Indítsa el a nyomtatást az alkalmazásból.

### Kézi adagolás a tálcába

A tálcába különleges méretű és típusú nyomathordozók is behelyezhetők, például levelezőlapok, jegyzetlapok és borítékok (lásd: Nyomathordozók műszaki adatai ).

Ha kézzel szeretné adagolni a tálcába a nyomathordozót, válassza a következő lehetőséget:

Lásd: Papír behelyezése a tálcába.

Tanácsok a kézi adagolótálca használatához

- Ha a kiválasztja a nyomtató-illesztőprogram Papír > Forrás > Kézi adagoló lehetőségét, minden oldal nyomtatásánál meg kell nyomnia az OK gombot.

- Egyszerre csak egyféle típusú, méretű és súlyú nyomathordozót helyezzen a tálcába.

- A papírelakadás megelőzése érdekében ne helyezzen papírt a tálcába nyomtatás közben, ha még van benne.

- A nyomathordozót a nyomtatási oldallal felfelé kell betölteni úgy, hogy a felső széle lépjen be először a tálcába, és ott középen helyezkedjen el.

- A nyomtatási minőség biztosítása és a papírelakadás megelőzése érdekében csak javasolt méretű és típusú papírokat használjon (lásd: Nyomathordozók műszaki adatai ).

- Simítsa ki a levelezőlap, boríték vagy címke széleit, mielőtt behelyezi a tálcába.

- Különleges nyomathordozóra történő nyomtatás esetén feltétlenül kövesse a behelyezésre vonatkozó előírásokat (lásd: Nyomtatás különleges nyomathordozóra).

### Nyomtatás különleges nyomathordozóra

Az alábbi táblázat a tálcába helyezhető különleges nyomathordozókat ismerteti.

A nyomathordozók a Nyomtatási beállítások menüben is láthatók. A legmagasabb nyomtatási minőség érdekében válassza ki a megfelelő nyomathordozó-típust a következő helyen: Nyomtatási beállítások ablak > Papír lapfül > Papírtípus (lásd: A nyomtató beállításainak megnyitása)

Így például ha címkéket szeretne nyomtatni, a Papírtípus beállításnál válassza a Címkék lehetőséget.

- Különleges nyomathordozó használata esetén javasoljuk, hogy egyszerre csak egy lapot helyezzen be (lásd: Nyomathordozók műszaki adatai ).

- A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

A papírlapok tömegének meghatározásához lásd: Nyomathordozók műszaki adatai .

Típus | Tálca [a]
--- | ---
Sima | ●
Vastag papír | ●
Vékony papír | ●
Finompapír | ●
Színes | ●
Levelezőlap | ●
Címkék | ●
Boritek | ●
Előnyomott | ●
Gyapjú | ●
Újrahasznosított | ●
Archív papír | ●
[a] A kézi adagolótálcában használható papírtípusok:

(●: van, üres: Nincs)

#### Boríték

A sikeres borítéknyomtatás a borítékok minőségétől függ.

Egy borítékra való nyomtatáshoz helyezze azt el az alábbi ábrán látható módon.

- Borítékok kiválasztásakor az alábbi tényezőket kell figyelembe venni:

  - Súly: nem haladhatja meg a 90 g/m2-t, különben papírelakadás következhet be.

  - Szerkezet: a borítékot le kell simítani, hogy a hullámossága 6 mm alatt legyen, és ne legyen benne levegő.

  - Állapot: a boríték ne legyen ráncos, gyűrött vagy egyéb módon sérült.

  - Hőmérséklet: olyan borítékokat használjon, amelyek képesek elviselni a nyomtatáskor keletkező nyomást és hőt.

- Csak jó kialakítású, éles és erős hajtásokkal ellátott borítékot használjon.

- Ne használjon felbélyegzett borítékot.

- Ne használjon kapcsos, önzáródó, ablakos, bevonattal rendelkező, öntapadós vagy egyéb szintetikus anyagból készült borítékot.

- Ne használjon sérült vagy gyenge minőségű borítékokat.

- Győződjön meg arról, hogy a boríték szegélye mindkét szélén kiér a sarkáig.

  1. Elfogadható

  2. Nem fogadható el

- A lehúzható ragasztószalaggal ellátott, illetve az egy vagy több behajtott és leragasztható szárnnyal rendelkező borítékokon használt ragasztóknak ki kell bírniuk 0,1 másodpercig a készülék nyomtatási hőmérsékletét (kb. 170 °C-ot). A külön behajtások és papírcsíkok felgyűrődést, ráncosodást vagy elakadást okozhatnak, és a beégető egységet is károsíthatják.

- A legjobb nyomtatási minőség elérése érdekében a margókat állítsa a boríték széleitől legalább 15 mm távolságra.

- Ne nyomtasson a boríték illesztési vonalaira.

#### Címkék

A készülék károsodásának elkerülése érdekében csak lézernyomtatóhoz gyártott címkéket használjon.

- A címkék kiválasztásánál vegye figyelembe az alábbi tényezőket:

  - Ragasztó: Stabilnak kell maradnia a készülék nyomtatási hőmérsékletén (körülbelül 170 °C).

  - Elrendezés: Csak olyan címkéket használjon, amelyek között nincs fedetlenül maradt hordozólap. A címkék leválhatnak azokról a lapokról, amelyeken a címkék nem érnek egymáshoz, ezáltal súlyos elakadást okozhatnak.

  - Hullámosodás. a címkelapok hajlása egyik irányban sem haladhatja meg a 13 mm-t.

  - Állapot: Ne használjon ráncos, buborékos, vagy a hordozóról egyéb módon levált címkéket.

- Ellenőrizze, hogy a címkék közötti réseken nem látszik-e a ragasztóanyag. Ha kilátszik a ragasztó, akkor nyomtatás közben leválhat a címkék hátoldala, és ez papírelakadást okozhat. A szabadon levő ragasztó a nyomtató alkatrészeit is károsíthatja.

- Címkelapot egynél többször ne futtasson át a nyomtatón. A ragasztóréteget egyetlen áthaladás elviselésére tervezték.

- Ne használjon olyan címkét, amelynek hátoldala leválófélben van, gyűrött, hólyagos vagy más módon sérült.

#### Levelezőlap/Egyedi papírméret

- A szoftveralkalmazásban legalább 6,4 mm margót hagyjon a hordozó széleitől.

#### Előnyomott papír

Előnyomott papír behelyezésekor a nyomtatott oldal nézzen felfelé, az egyenes oldal pedig előre. Ha papíradagolási problémákat tapasztal, fordítsa meg a papírlapot. Ne feledje, hogy a nyomtatási minőség nem garantálható.

- Olyan hőálló tintával kell nyomtatni, amely a készülék nyomtatási hőmérsékletének (kb. 170°C) 0,1 másodpercig kitéve nem olvad el, nem párolog el, illetve nem bocsát ki káros anyagokat.

- Az előnyomott papírt nem gyúlékony tintával kell nyomtatni, ami nincs káros hatással a nyomtató görgőire.

- Mielőtt előnyomott papírt helyezne a nyomtatóba, ellenőrizze, hogy száraz-e a tinta a papíron. A nyomtatási folyamat során a nedves tinta leválhat a papírról, rontva ezzel a nyomtatás minőségét.

### A papír méretének és típusának beállítása

Miután a papírt betöltötte a bemeneti tálcába, a kezelőpult gombjainak segítségével meg kell adnia a papír méretét és típusát.

Ha készüléke kezelőpultján vannak +/- gombok (lásd: A kezelőpult áttekintése):

A készülék beállításait a Samsung Easy Printer Manager alkalmazás Eszköz beállításai vagy a Printer Settings Utility alkalmazás Machine menüjében állíthatja be.

- Windows és Macintosh rendszerek esetén lásd: Eszköz beállításai.

- Linux rendszerek esetén lásd: A Smart Panel használata.

Bizonyos típusok esetében az alsóbb menüszintek megjelenítéséhez meg kell nyomnia az OK gombot.

1. A kezelőpulton nyomja meg a (Menu) gombot.

2. Válassza a Rendszerbeall. > Papirbeallitas > Papirmeret vagy Papirtipus lehetőséget.

3. Válassza ki a kívánt tálcát és beállítást.

4. Az OK gombbal mentse el a beállítást.

5. Nyomja meg a (Stop/Clear) gombot a készenléti módba való visszatéréshez.

- Az illesztőprogram segítségével elvégzett beállítások felülbírálják a kezelőpulton végzett beállításokat.

  1. Egy alkalmazásból történő nyomtatásnál nyissa meg az alkalmazást, és lépjen be a nyomtatás menübe.

  2. Nyissa meg a Nyomtatási beállítások menüt (lásd A nyomtató beállításainak megnyitása).

  3. Nyomja meg a Papír fület, majd válassza az eredeti példánynak megfelelő típust.

- Speciális méretű papír, pl. számla használata esetén válassza a nyomtató beállításaiban a Papír lap > Méret > Szerkesztés... lehetőséget, majd a Nyomtatási beállítások pontban állítsa be az Egyedi papírméret beállításai paramétereit (lásd: A nyomtató beállításainak megnyitása).

### A laptartó használata

A kimeneti tálca felülete felmelegedhet, ha egyszerre sok oldalt nyomtat. Óvakodjon a tálca felületének érintésétől, és ne engedjen gyermekeket a közelébe.

A kinyomtatott lapok a laptartóra kerülnek, a laptartó pedig segít a kinyomtatott lapok elrendezésében. A nyomtató alapértelmezés szerint a kimeneti tálcát használja.

A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

### Az eredeti előkészítése

- Ne helyezzen be 142×148 mm vagy 216×356 mm méretet meghaladó papírt.

- A papírelakadás, gyenge nyomtatási minőség és a készülék sérülésének megelőzése érdekében ne próbálkozzon a következő nyomathordozók behelyezésével:

  - Indigó vagy átíró papír

  - Fényezett papír

  - Síkos felületű vagy vékony papír

  - Gyűrt vagy hajtogatott papír

  - Hullám- vagy tekercspapír

  - Szakadt papír

- A behelyezés előtt távolítson el minden iratkapcsot, papírkapcsot.

- Győződjön meg arról, hogy a papíron minden ragasztó, tinta vagy javítófesték már teljesen megszáradt.

- Ne töltsön be együtt különböző méretű vagy súlyú papírokat.

- Ne töltsön be füzetet, brosúrapapírt, írásvetítő fóliát vagy más különleges jellemzővel rendelkező dokumentumot.

### Eredeti dokumentumok behelyezése

Másoláshoz, lapolvasáshoz és fax küldéséhez használja a lapolvasó üvegét vagy a lapadagolót.

A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

#### A lapolvasó üvegére

A lapolvasó üvege segítségével eredeti dokumentumokat másolhat vagy olvashat be. A legjobb lapolvasási minőséget is elérheti, különösen színes vagy szürkeárnyalatos képeknél. Győződjön meg arról, hogy a lapadagolóban nincs eredeti dokumentum. Ha a rendszer eredeti dokumentumot észlel a lapadagolóban, akkor először azt olvassa be, mivel az prioritást élvez a lapolvasó üveghez képest.

1. Emelje meg és nyissa fel a lapolvasó fedelét.

2. Helyezze az eredeti dokumentumot lefele fordítva a lapolvasó üvegére. Illessze az üveg bal felső sarkában található illesztőjelhez.

3. Csukja le a lapolvasó fedelét.

- Ha másolás közben a fedél nyitva marad, az gyengíti a másolat minőségét, és a festékfogyasztást is növeli.

- A lapolvasó üvegén lévő szennyeződések fekete foltokat okozhatnak a nyomaton. Az üveget mindig tartsa tisztán (lásd: A készülék tisztítása).

- Ha könyvből vagy vastagabb újságból másol, hajtsa fel ütközésig a fedelet, majd csukja vissza. Ha a könyv vagy az újság 30 mm-nél vastagabb, a másolást végezze nyitott fedéllel.

- Ügyeljen arra, hogy el ne törje a lapolvasó üvegét. Sérülést is szenvedhet.

- Ne tegye oda a kezét, amikor lecsukja a lapolvasó fedelét. A lapolvasó fedele a kezére eshet, és sérülést okozhat.

- Ne nézzen a lapolvasó belsejéből sugárzó fénybe, miközben másol vagy beolvas. Ez káros a szemnek.

#### A dokumentumadagolóban

A dokumentumadagolóba maximum 40 (80 g/m2 tömegű) lapot helyezhet be egy nyomtatási feladathoz.

1. Nyissa fel a dokumentumadagoló lapvezetőjének fedelét.

2. Ha papírt használ, behelyezés előtt hajlítsa meg, és egyenesítse ki a lapokat.

3. Az eredeti dokumentumot írással felfelé helyezze be a bemeneti tálcába. Győződjön meg róla, hogy az eredeti köteg alja illeszkedik a dokumentumadagoló tálcán elhelyezett jelöléshez.

4. Állítsa a dokumentumadagoló papírvezetőket a papír méretéhez.

A dokumentumadagoló üvegén lévő szennyeződések fekete csíkokat okozhatnak a nyomaton. Az üveget mindig tartsa tisztán (lásd: A készülék tisztítása).